Dona'm les entitats que apareixen en el text següent:
Maria Barrientos i Llopis (Barcelona, 4 de març de 1884 - Ziburu, Lapurdi, 8 d'agost de 1946) fou una soprano catalana. Nasqué a Barcelona el 4 de març de 1884 –tot i que per error sovint s'esmenta el dia 10–, al carrer de la Diputació, cantonada al d'Aribau. Els seus pares, Antonio Barrientos Muñiz, malagueny, i Esperança Llopis Pascual, de Valls, eren propietaris d'un estanc al mateix carrer. Gràcies a l'estanc, la Maria va poder anar a l'escola. Allà hi va conèixer dues germanes que tocaven el piano. Ella se «saltava» les classes per anar a escoltar com tocaven les noies. Un dia la seva mare se'n va adonar i posà el crit al cel. Afortunadament l'organista de la catedral vivia al mateix carrer i la Maria va poder començar a anar a classes amb ell. El 1889 estudia a l'Escola Municipal de Música, com a deixebla de Pellicer (piano) i Sánchez (violí). Als 9 anys ja havia acabat tots els cursos de solfeig. La família temia que pogués patir una infecció tuberculosa, ja que la seva salut era fràgil, i li van recomanar realitzar gimnàstica pulmonar. Així doncs, el 1890 començà les seves classes de cant amb Francesc Bonet, amic de la família. El 9 de febrer de 1895 cantà al Palau de les Belles Arts en un concert a càrrec dels alumnes de l'Escola Municipal de Música. La seva interpretació del poema musical La nit del bosch, de Josep Rodoreda, va deixar veure la seva qualitat vocal. El seu mestre, tot considerant que ja estava preparada per al seu debut, parlà d'ella al Liceu. Estaven preparant Orfeu i Eurídice, de Gluck, i no tenien intèrpret per al paper de Cupido. El mestre Ferrari no hi va estar d'acord i no va obtenir el paper. Li va sorgir una nova oportunitat de la mà del banquer i patrici de les arts Evarist Arnús, propietari del Teatre Líric. El 10 de març de 1898 cantà L'Africaine, de Giacomo Meyerbeer, al Teatre Novedades de Barcelona. El 24 de juliol de 1898 cantà La sonnambula, de Bellini. L'èxit fou tan gran que sis dies més tard fou contractada al Teatre Novedades, on també cantà la mateixa òpera el 30 de juliol del mateix any. A poc a poc es va anar consagrant com una gran cantant. El dia 1 de gener de 1899 debutà al Gran Teatre del Liceu, amb fragments de Lucia di Lammermoor, de Donizetti. Pocs dies després va interpretar l'Elvira de I Puritani, de Bellini al mateix teatre. Un any més tard, el 1900, Leopoldo Mugnone, gran director i concertista, li suggerí traslladar-se a Itàlia per convertir-se en una diva mundial. Havia estalviat prou diners de les seves lliçons i de les seves funcions. Va decidir agafar deu mil pessetes i anar a provar fortuna a Itàlia; si no aconseguia triomfar, tornaria a Barcelona per continuar treballant com a professora de solfeig. Hi arribà un dissabte i ja li digueren que el següent dilluns hi havia audicions al Teatro Lirico de Milà. A l'audició hi havia Massenet, compositor de grans òperes com Manon, Thais i Werther. L'endemà signava un contracte per debutar el 5 de gener amb Lakmé, de Léo Delibes. Se'n segueix una gira artística per Gènova, Roma i Torí. El seu debut anglès fou al Covent Garden de Londres, en el rol de Rossina, de Il barbiere di Siviglia, amb Titta Ruffo com a Fígaro i Alessandro Bonci en el rol del Comte d'Almaviva. L'èxit va ser tan gran que va aconseguir cantar la Dinorah, de Meyerbeer, a la Scala de Milà el 26 de març de 1904, que més endavant tornarà a cantar al Liceu i al Teatro Real de Madrid.
Maria Barrientos i Llopis : artista_o_autor, Barcelona : Entitat_Geopolítica, Aribau : ubicació, Antonio Barrientos Muñiz : persona, Esperança Llopis Pascual : persona, Valls : Entitat_Geopolítica, Maria : artista_o_autor, Escola Municipal de Música : educació, Pellicer : artista_o_autor, Sánchez : artista_o_autor, Francesc Bonet : artista_o_autor, Palau de les Belles Arts : edifici, La nit del bosch : música, Josep Rodoreda : artista_o_autor, Liceu : organització, Gluck : artista_o_autor, Cupido : persona, Ferrari : persona, Evarist Arnús : persona, L'Africaine : música, Giacomo Meyerbeer : artista_o_autor, La sonnambula : música, Bellini : artista_o_autor, Teatre Novedades : organització, Ziburu : Entitat_Geopolítica, Lapurdi : Entitat_Geopolítica, carrer de la Diputació : ubicació, Orfeu i Eurídice : música, Teatre Líric : edifici, Gran Teatre del Liceu : organització, Lucia di Lammermoor : música, Donizetti : artista_o_autor, Elvira : persona, I Puritani : música, Leopoldo Mugnone : artista_o_autor, Itàlia : Entitat_Geopolítica, Teatro Lirico : organització, Milà : Entitat_Geopolítica, Massenet : artista_o_autor, Manon : música, Thais : música, Werther : música, Lakmé : música, Léo Delibes : artista_o_autor, Gènova : Entitat_Geopolítica, Roma : Entitat_Geopolítica, Torí : Entitat_Geopolítica, Covent Garden : organització, Londres : Entitat_Geopolítica, Rossina : persona, Il barbiere di Siviglia : música, Titta Ruffo : artista_o_autor, Fígaro : persona, Alessandro Bonci : artista_o_autor, Dinorah : música, Meyerbeer : artista_o_autor, la Scala : organització, Teatro Real : edifici, Madrid : Entitat_Geopolítica